أصدرت محكمة الاستئناف الادارية فالرباط قبل ايام، حكمها ضد شركة صوماجيك باركينغ اللي كتسير الباركينغات فطنجة، واللي ترفعو عليها بزاف دالدعاوي حقاش كادير للسيارات الصابو. الدعوى اللي رفعاتها جمعية صناعة الفنادق بطنجة وناحيتها، صدر فيها حكم ابتدائي منع شركة صوماجيك دير صابو مستقبلا على السيارة ديال شي حد، وجا الحكم الاستئنافي مؤيد للحكم الابتدائي، حيث انه من دابا لفوق، ممنوع الشركة دير الصابو للناس لي مكيخلصوش الباركي. وكانت جمعي الفنادق لي تضررات وتضررو زبناء الفنادق من صوماجيك رفعات دعوى عليها، باش مايبقاش يدار الصابو للزبناء، خصوصا انهم فالصباح ملي كيفيقو من النعاس ويخرجو من لوطيل كيلقاو الشركة دارت ليهم الصابو، هادشي خلا الجمعية تلتجئ للقضاء باش تحمي زبناء الفنادق. 
ادارية الرباط لشركة صوماجيك فطنجة: ممنوع من هنا لفوق ديرو الصابو لسيارات المواطنين